তিন ম্যাচ পরে জুভেন্তাসের জার্সিতে প্রথম গোল পেয়েছিলেন। উচ্ছ্বাসে সেলিব্রেশন শুরু করে দিয়েছিলেন তিনি ও তাঁর ভক্তরা। তবে কয়েকদিন গড়াতে না গড়াতেই স্বপ্নভঙ্গ ক্রিশ্চিয়ানো রোনাল্ডোর। চ্যাম্পিয়ন্স লিগে জুভেন্তাসের জার্সিতে প্রথম ম্যাচে খেলতে নেমেই হতাশ হতে হয়েছে। ২৯ মিনিটেই লাল কার্ড দেখে বেরিয়ে যেতে হয়েছে সিআরসেভেন-কে।

এই বিষয়ে অন্যান্য খবর

সাত নম্বর জার্সিই কেবল পরেন রোনাল্ডো! সামনে এল আসল কারণ 


ভ্যালেন্সিয়ার বিরুদ্ধে জেইসন মুরিলোর সঙ্গে সংঘর্ষে জড়ানোর পরেই লাল কার্ড দেখিয়ে বের করে দেওয়া হয় সিআরসেভেনকে। তার পরেই বিতর্কের ঝড় উঠে যায় সোশ্যাল মিডিয়ায়।

লাল কার্ড দেখার পরে রোনাল্ডোর কান্না। — এএফপি
এই বিতর্কেই এবার জড়িয়ে পড়লেন রোনাল্ডোর দিদি কেইটা অ্যাভিয়েরা। তিনি ইউরোপীয় সংবাদমাধ্যমে ভাইকে সমর্থন করে বলে দেন, ভাইয়ের সমালোচকরা নিজেদের স্বার্থেই অপপ্রচার চালাচ্ছে। তিনি নিজের ইনস্টাগ্রামে লেখেন, ‘‘শেম অন ফুটবল। ন্যায় পাব আশা করি। ওরা দাদাকে ধ্বংস করতে উঠে পড়ে লেগেছে। তবে ঈশ্বর কিন্তু ঘুমোচ্ছেন না।’’



 

 
 


 


View this post on Instagram

 


 
 
 


 
 


 
 
 


Vergonha no futebol ....será feita justiça ....querem destruir o meu irmão mas Deus nunca dorme ... Vergonhoso ....#respeitemofutebol
A post shared by  Katia Aveiro (@katiaaveirooficial) on Sep 19, 2018 at 12:33pm PDT



ঘটনা ঠিক কী ঘটেছিল? রিপ্লে-তে কেবল দেখা যাচ্ছে রোনাল্ডো প্রতিপক্ষ ফুটবলারের চুল টেনে ধরছেন। মনে করা হচ্ছে, সহকারী রেফারির উদ্দেশে খারাপ অঙ্গভঙ্গি করার জন্যই রোনাল্ডোকে বের করে দেওয়া হয়েছে। 
লাল কার্ড দেখার পরে কান্নায় ভেঙে পড়েছিলেন তারকা। চ্যাম্পিয়ন্স ট্রফিতে পরের ম্যাচেই ওল্ড ট্র্যাফোর্ডে ম্যাঞ্চেস্টার ইউনাইটেডের বিরুদ্ধে খেলা। পুরনো ক্লাবের মাঠে খেলার সম্ভবনা শেষ হয়ে যাওয়ার জন্যই এই কান্না! পরে তাঁকে বলতে শোনা যায়, ‘‘আমি কিছুই করিনি।’’